 DCC บวกแรง4% นิวไฮรอบ 2 เดือน หลังโชว์งบ Q1/63 สุดแกร่ง-โบรกฯเคาะเป้า 1.70 บาท
 DCC บวกแรง4% นิวไฮรอบ 2 เดือน หลังโชว์งบ Q1/63 สุดแกร่ง-โบรกฯเคาะเป้า 1.70 บาท
7 พ.ค. 2563

ผู้สื่อข่าวรายงานว่า บริษัท ไดนาสตี้เซรามิค จำกัด (มหาชน) หรือ DCC ณ เวลา 10.48 น. อยู่ที่ระดับ 1.65 บาท บวก 0.06 บาท หรือ 3.77% ด้วยมูลค่าซื้อขาย 36.79 ล้านบาท ราคาหุ้นทำนิวไฮในรอบ 2 เดือน โดยเทียบตั้งแต่หุ้นยืนที่ระดับ 1.67 บาท เมื่อวันที่ 6 มี.ค.63

บล.ดีบีเอสฯ ระบุในบทวิเคราะห์ว่า กำไรสุทธิ ไตรมาส1/63 เป็น Peak ของปี 63F  DCC รายงานกำไรสุทธิ ไตรมาส1/63 เท่ากับ 367 ล้านบาท เติบโต +20%เทียบช่วงเดียวกันของปีก่อน และ +53% เทียยบไตรมาสก่อนหน้า  ทั้งนี้แม้ยอดขายจะลดลง -6%เทียบช่วงเดียวกันของปีก่อน (+14%เทียยบไตรมาสก่อนหน้า) แต่กำไรสุทธิขยายตัวได้ดี  เพราะ 1) อัตรากำไรขั้นต้นสูงขึ้นเป็น 39.5% ในไตรมาส 1/63 จาก 38.7% และ 37.0% ในไตรมาส1/62 และไตรมาส4/62 ตามลำดับ
โดยหลักมาจากต้นทุนก๊าซลดลง -20%เทียบช่วงเดียวกันของปีก่อน, 2) ค่าขนส่งต่ำลงตามราคาน้ำมันดีเซลที่ลดลง -4%เทียบช่วงเดียวกันของปีก่อน , 3) รายได้ค่าเช่าเพิ่ม 8 ล้านบาท, 4) ค่าใช้จ่าย SG&amp;A -6%เทียบช่วงเดียวกันของปีก่อน เนื่องจาก 1Q62 มีขาดทุนจากการยกเลิกการใช้สินทรัพย์ที่ไม่มีตัวตน และบริษัทประสบความสำเร็จในการลดค่าใช้จ่าย
คงคำแนะนำถือ ปรับราคาพื้นฐานเป็น 1.70 บาท โดยขยับ P/E เป้าหมายลงเป็น 15 เท่า (เดิม 18 เท่า) เนื่องจากความเสี่ยงของสถานการณ์เศรษฐกิจและกำลังซื้อในปี 63F-64F มีมากขึ้น อย่างไรก็ดียังแนะนำถือลงทุนแม้ว่าผลประกอบการจะผ่านจุดสูงสุดของปีนี้ไปแล้ว เพราะบริษัทยังคงมีความโดดเด่นเรื่องความสามารถในการทำกำไรเมื่อเทียบกับคู่แข่งขันในอุตสาหกรรม และจ่ายปันผลได้สม่ำเสมอ เราคาดการณ์ Dividend Yield ปี 63F ไว้ที่ 5% โดยอิงกับอัตราการจ่ายปันผล 70% ของกำไรสุทธิ (จ่ายปันผลทุกไตรมาส)